Anidane

Anidane (brɔfo kasa mu, Dysmenorrhea) yɛ ɛyaw a ɛba bere a obaa bi rekɔ afikyi anaa ayɛ bra mu. Wɔsan frɛ no Afikyikɔ mu ɛyaw, anaa brayɛ mu haw. Ɛyɛ akwahosan ho asɛm titiriw a ɛka mmea pii wɔ Ghana. 

Wɔtaa kyɛ Anidane mu abien: nea edi kan ne nea ɛto so abien. Anidane a edi kan ba abere a aduruyɛ mu tebea biara nni hɔ, nanso Anidane a ɛto so abien no ba  aber a onii no wɔ  Awodeɛ mu haw. 

 Sɛnkyerɛnne 
Anidane yɛ Afikyikɔ a ɛyɛ yaw, na sɛnkyerɛnne ahorow a wohu no bi nne Abofono, ɔfe, ɔbrɛ, ne ma ɔka ho. Ɛyaw no taa wɔ akyi berɛmo anaa yafunu no ase. Ɛyaw no taa wɔ ayaase anaa yafunu no ase. Nsɛnkyerɛnne afoforo betumi ayɛ Akyiyadeɛ.

Mpɛn pii no, wɔde aduruyɛ mu abakɔsɛm a ɛfa Afikyikɔ mu yaw a ɛmma wontumi nyɛ da biara da dwumadi ahorow so na ɛkyerɛ sɛ obi anya Anidne a ɛmu yɛ den.

 Nsɔano 
Anidane ɛntaa nsi wɔ wɔn a wɔteɛteɛ wɔn apɔw mu daa ne wɔn a wɔwo mma wɔ wɔn mmofraase no mu. Nea wobetumi de aka n'yaresa no ho ne sɛ wɔde ɔhyew paad afiri bedi dwuma.

Mpɛn pii no, wɔ Ghana no, akwan a wɔfa so sa Anidane no tumi yɛ nnuru a wɔde ma ne akwan ahorow a nnuru nka ho. Ayaresa a wɔtaa de di dwuma ne nnuru a ɛnyɛ steroid a ɛko tia ɔyare mmoawa (NSAIDs) ne nnuru a wɔde siw nyinsɛn ano a wɔde hormone nneɛma yɛ. Nanso, wɔde wɔn ho to tete ayaresa akwan ne nhabannuru nso so kɛse. 

Nteteeyɛ ne nhumu ɔsatu ahorow ho hia na ama Ghana mmea ate ase na wɔadi Anidane ho dwuma yiye.

Wobetumi nso de Oprehyɛn adi dwuma sɛ ɔhaw ahorow bi a ɛda adi no ma yaw no kɔ soro a. Ayaresa biako a etwa to ne presacral neurectomy.

 Sua pii 

 Krawa
 Konkoraa
 Yafunukeka
 Asikyireyadeɛ
 Ahrawa mu yareɛ
 Berɛboɔ mu yareɛ
 Nsonomuyadeɛ
 Yarefufuoɔ

 Beaɛ a menyaa mmoa fii 

Nkyekyεmu:Ganafoɔ
Nkyekyεmu:Asante Twi kasa